Po i afrohemi me shpejtësi një momenti ku inteligjenca njerëzore do të jetë e paaftë
të kuptojë plotësisht ritmin e shpejtë të ngjarjeve në botën fizike.
Mendja njerëzore është shumë e thjeshtë për të trajtuar kompleksitetin e informacionit
të nevojshëm për drejtimin e një qytetërimi të përparuar dhe tejet teknik.
Strukturat vetë ngritëse nuk janë gjë tjetër veç një rezultat i paevitueshëm
i drejtimit të së ardhmes së robotikës, automatizimit dhe inteligjencës artificiale.
Në momentin që këto makineri inteligjente dalin nga pozicionet e caktuara në fabrikë,
ato do të udhëhiqen nga satelitët dhe do të drejtojnë kantieret e ndërtimit
në tokë, në det dhe në hapësirë.
Ato do të kryejnë shumë prej funksioneve të personelit të mirëtrajnuar
me një shpejtësi dhe rendiment që është i paimagjinueshëm sot.
Ato do të ndërtojnë qytetet tona si në tokë dhe në det,
do të gërmojnë kanale,
do të ndërtojnë ura,
do të drejtojnë fabrikat dhe fermat,
do të transportojnë pasagjerët dhe mallrat,
do të sigurojnë kujdesin shëndetësor
dhe përfundimisht do t'u caktohet detyra e menaxhimit të mjedisit dhe burimeve.
Gjatë këtij prezantimi, ne do të shqyrtojmë disa koncepte vizuale
të përdorimit të strukturave vetë ngritëse bashkë me të ardhmen globale kibernetike,
siç propozohet nga Projekti Venus.
http://forum.linguisticteam.org Bashkohu me komunitetin global të përkthimit për EBB